Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Imilimo 17:1-34
17 Awe bapitile mu Amfipoli na Apolonia no kufika ku Tesalonika,+ ukwali isunagoge lya baYuda.2 E ico Paulo, ukulingana ne fyo alecita lyonse,+ aingile mu kati umo baali, kabili pa masabata yatatu alelanshanya na bo Amalembo,+3 alelondolola no kubapeela ubushininkisho bwa mu malembo ukuti Kristu ali no kucula+ no kwima ku bafwa,+ no kuti: “Uyu e Kristu,+ uyu Yesu uo ine ndesabankanya kuli imwe.”4 E ico bamo pali bena balitetekele+ no kuilunda kuli Paulo na Sila.+ Ibumba ilikalamba ilya baGriki abalepepa Lesa na banakashi abalumbuka abengi na bo balitetekele.5 Lelo abaYuda, pa kwikatwa akalumwa,+ babuulile abantu bamo ababifi amalofwa aba pa maliketi kabili balonganike ibungwe no kucita icimfundawila+ mu musumba. Kabili basanshile ing’anda ya kwa Yasone+ no kufwaya ukufumisha abatumwa kwi bungwe.6 Ilyo bafililwe ukubasanga, bakulile Yasone na ba bwananyina bamo no kubatwala ku ntungulushi sha mu musumba, balebilikisha abati: “Aba bantu mumfwa abasongelekanya+ abantu mpanga yonse e beshile na kuno,7 na Yasone nabapokelela. Kabili aba bonse balekaanya ifipope+ fya kwa Kaisare, baletila kuli imfumu+ imbi, Yesu.”8 Na cine bafulungenye ibumba ne ntungulushi sha mu musumba lintu shaumfwile ifi fintu;9 kabili ilyo bapokele indalama sha cikatila mulandu kuli Yasone na bambi babalekele baye.10 Ilyo fye bwailile+ aba bwananyina batumine Paulo na Sila ku Berea, na bo, ilyo bafikile, baile mwi sunagoge lya baYuda.11 Awe aba bali no mutima wa kusambilila ukucila aba mu Tesalonika, pantu bena imitima yabo yafwaishe nga nshi ukupokelela amashiwi ya kwa Lesa. Balefwailisha+ mu Malembo+ cila bushiku pa kuti bashininkishe nga ca kutila ifi fintu fya cine.+12 E ico abengi pa baYuda balitetekele, na pa baGriki bene na po abanakashi abengi abacindikwa+ na baume balitetekele.13 Lelo ilyo abaYuda ba ku Tesalonika baumfwile ukuti Paulo alisabankenye icebo ca kwa Lesa na mu Berea, balileko na ko ku kutunka+ no kufulunganya+ amabumba.14 Kabili apo pene aba bwananyina batumine Paulo ukuya kuli bemba;+ lelo Sila na Timote bashele kulya.15 Lelo, abaleshindika Paulo bamufishishe ku Atena, kabili ilyo bapokelele amashiwi ya kuti Sila na Timote+ bakese bwangu bwangu kuli ena, baliile no kuya.16 Nomba ilyo Paulo alebalolela mu Atena, alikalifiwe+ pa kumona ukuti umusumba waiswilemo utulubi.17 E ico atendeke ukulanshanya na baYuda+ mwi sunagoge na bambi abalepepa Lesa kabili cila bushiku pa maliketi+ alelanshanya na balesangwapo.18 Lelo bamo aba mano ya bantunse+ abena Epikuri na bena Stoiki batendeke ukupilikana nankwe, kabili bamo baletila: “Cinshi ico uyu cilandelande alesosa?”+ Bambi batile: “Alemoneka kwati alesambilisha pali balesa bambi bambi.” Pantu alebila imbila nsuma iya kwa Yesu no kubuuka kwakwe.+19 E ico balimwikete no kumutwala ku Areopagi,* abati: “Tulefwaya ukwishiba ifi fintu ifipya ifyo ulesambilisha.+20 Pantu uleleta ifintu ifyeni mu matwi yesu. E ico tulefwaisha ukwishiba umo ifi fintu filolele.”+21 Na kuba, abena Atena bonse na balebeshi bonse abaleikalamo tabalepoosa inshita ku kucita cimbi kano ukushimika atemwa ukukutika icipya.22 Awe Paulo aiminine mu kati ka Areopagi+ no kutila:“Mwe bena Atena, nimona ukuti muli fyonse imwe mulemoneka nga batiina sana balesa+ ukucila abantu bambi.23 Pantu, ilyo nalepita no kulolekesha ifyo mupepa, nasangile ne ciipailo apalembwa ukuti ‘Kuli Lesa Uushaishibikwa.’ E ico uo mupepa untu mushaishiba e o ndebila kuli imwe.24 Lesa uwapangile cino calo na fyonse ifyabapo, Ena, pa kuba Shikulu wa muulu na pano isonde,+ tekala mu matempele ayakuulwa na bantu,+25 kabili takabila+ ukuti abantu bamubombele, pantu e upeela abantu bonse umweo+ no mupu+ na fyonse.26 Kabili mu muntu+ umo e mo alengeele inko+ shonse isha bantunse, ukwikala pano isonde ponse,+ kabili abikile inshita+ no kupakula imipaka ya bwikalo bwa bantunse,+27 pa kuti shifwaye Lesa,+ nalimo shingamupampanta no kumusanga,+ nangu line kwena taba kutali kuli ifwe umo umo.28 Pantu e walenga ukuti tube no mweo, ukuti tule-enda no kuti tubeko,+ nga filya bakalemba wa mishikakulo+ bamo muli imwe batila, ‘Pantu na ifwe tuli bana bakwe.’29 “E ico, apo tuli bana ba kwa Lesa,+ tatufwile ukumona ukuti Lesa+ aba nga golde atemwa silfere atemwa ilibwe, nge cabaswa ku bantu abacenjela mu fya kupangapanga kabili ku mano ya bantunse.+30 Na cine, Lesa alisuulako ishi nshita sha kukanaishiba,+ lelo nomba ale-eba abantu bonse mpanga yonse ukulapila.+31 Pa mulandu wa kuti alibika ubushiku umo akapingwila+ abantu ba pano isonde mu bulungami ku muntu uo asonta, kabili alipeela no bushininkisho ku bantu bonse pa kumubuusha+ ku bafwa.”32 Awe, ilyo baumfwile Paulo alanda pa kubuuka kwa bafwa, bamo batendeke ukumupumya,+ e lyo bambi batile: “Tukesaumfwako limbi pali ci.”33 E fyo Paulo afumine mu kati kabo,34 lelo abantu bamo bailundile kuli ena kabili balitetekele, pali abo pali na Dionusi, kapingula wa mu cilye ca Areopagi,+ no mwanakashi ishina lyakwe Damari, na bambipo.
Futunoti
^ Ulu lwali lupili mu musumba wa Atena apo baletekela icilye cikalamba ica milandu.
bem_Latn kam_Latn bem_Latn bem_Latn bem_Latn kam_Latn bem_Latn bem_Latn bem_Latn bem_Latn